Kurs Korporativni identitet | InternetAcademy\nDanas na tržištu, a to važi za sve industrije, vlada velika konkurencija, što znači da su kompanije primorane da traže inovativne i nove načine predstavljanja, odnosno plasiranja proizvoda ili usluga. Jedan od načina je emotivno povezivanje potrošača i brenda, za šta je neophodan efikasan korporativni identitet. Takav vid konekcije između potrošača i brenda je veoma specifičan, jer se potrošači vežu za brend i proizvode/usluge koje on plasira i postaju mu lojalni, što naposletku dovodi do kupovine koja se ponavlja, kao i do davanja preporuke drugim potencijalnim kupcima. Da bi brend bio identifikovan od strane ciljne grupe, neophodan je adekvatno osmišljen poslovni identitet, zbog čega se on naziva i vizuelnim identitetom kompanije.\nKorporativni identitet, imidž i reputacija predstavljaju bazične vrednosti odnosa s javnošću i njihovim planiranjem i formiranjem stvara se osnova kvalitetnih odnosa s različitim ciljnim javnostima. Identitet prezentovan na ovaj način omogućava kompaniji da izrazi svoj karakter, da se diferencira od konkurencije, da se učini prepoznatljivom na tržištu i da stvori emotivnu vezu između ciljne grupe i brenda.\nNa ovom kursu se obrađuju korporativni identitet, imidž i reputacija kao ključni elementi, zatim logo, dizajn različitih promo elemenata itd., ali i različite manifestacije poslovne komunikacije radi odgovarajućeg pozicioniranja organizacije u javnosti, jer identitet jedne kompanije može uticati na sveobuhvatan utisak pojedinica, ali i klijenata, poslovnih partnera i sl.\nOpis i cilj kursa Corporate Identity\nNa samom početku kursa detaljno se objašnjava pojam korporativnog identiteta, kao i njegov značaj. Nakon toga sledi nastavna jedinica u kojoj je objašnjeno šta predstavlja logo, kako je nastao zaštitni znak, kao i to koje su ključne karakteristike prilikom izrade logoa. Zatim, kurs se bavi kako teorijskim tako i praktičnim objašnjenjima primarnih i sekundarnih elemenata poslovnog identiteta. Korporativni identitet predstavlja osnov stvaranja jakog brenda, stoga se u kursu ukazuje na značajne karakteristike svih elemenata, knjigu standarda i njenu osnovnu strukturu, što je veoma bitno prilikom kreiranja korporativnog identiteta.\nTakođe, drugi deo kursa je fokusiran na izradu vizit karti i poslovne dokumentacije, elemente direktne prezentacije u skladu sa korporativnim identitetom, koja podrazumeva promo materijale, kao i štampane materijale, zatim sajt kao prezentaciju, ambalažu i sl. Na samom kraju kurs se bavi značajnim elementima korporativnog identiteta kao što su brendiranje vozila, značaj uniformi i korporativni dizajn enterijera i eksterijera.\nNa ovom kursu ćete naučiti kako se korporativna komunikacija koristi kao instrument menadžmenta pomoću kojeg su sve forme interne i eksterne komunikacije usklađene. Na taj način se stvara povoljna osnova za odnose između organizacije i njenih ciljnih javnosti, a sve to radi povećanja uspešnosti poslovnih rezultata. Steći ćete i znanje i veštine koji će vam omogućiti da putem korporativnog identiteta i korporativne komunikacije kreirate korporativni imidž i reputaciju i time obezbedite konkurentnu pozicioniranost organizacije. Iz tog razloga je veoma važno da kompanija ima spobnog PR menadžera.\nOsnovni cilj kursa jeste da omogući polaznicima da se upoznaju sa strukturom knjige standarda i da na osnovu celokupnog gradiva steknu kompetencije za efikasno kreiranje korporativnog identiteta. Pored toga, cilj je da na osnovu adekvatnih saveta i primera koji su predstavljeni u kursu polaznici na efikasniji način pristupe problemu izrade logoa, izboru korporativnih boja i tipografiji. Nakon uspešno kompletiranog kursa Korporativni identitet, polaznik će posedovati sposobnost izrade osnovne strukture knjige standarda, umeće identifikovanja i kreiranja kako primarnih tako i sekundarnih korporativnih elemenata, umeće identifikovanja i odabira korporativnih boja prema njihovom značenju i svojstvu.\nKurs Corporate Identity odgovoriće vam na pitanja:\nŠta je korporativni identitet i koja je njegova uloga prilikom izrade imidža jedne kompanije?\nKorporativni identitet predstavlja širu sliku svih vizuelnih aspekata jedne kompanije – od logoa, vizitkarti, marketinških promo materijala do online korišćenja vizuala radi oglašavanja kompanije, odnosno proizvoda/usluga. Drugim rečima, korporativni identitet jeste skup svih vizuala koji stvaraju sliku o brendu ili generalno o kompaniji. Brend kao takav je, u stvari, pojam u svesti potrošača. Zato kreiranje vizuelnog identiteta brenda zahteva ozbiljnu pripremu kako bi dobio konačan fizički oblik i izgled, na osnovu čega će biti prepoznatljiv na tržištu. Pored toga, cilj korporativnog identiteta jeste i jačanje veze između potrošača i brenda na emocionalnom nivou, predstavljanje kompanije, njene kulture, zaposlenih, stavova, strategija i sl.\nŠta spada pod vizuelni identitet?\nIma puno elemenata koji spadaju u korporativni identitet jedne kompanije. U nastavku ćemo navesti neke od njih:\nznak i logotip kompanije,\npaleta korporativnih boja koje se mogu koristiti,\nunapred definisane veličine slika za različite namene,\nkoverte sa korporativnim bojama i logoom,\nbrendirano zaglavlje i futer za dokumenta,\nkancelarijski materijal (rokovnici, hemijske, blok, fascikle itd.)\nštampa na različitim proizvodima kao što su majice, kačketi, upaljači, bedževi, kalenadari itd.,\npakovanja (na primer papirna),\nvizuali koji se koriste prilikom online ili offline oglašavanja,\nrazličita pakovanja itd.\nKnjiga standarda pokriva različite elemente koji se mogu koristiti u svrhu marketinga, oglašavanja, multimedije i, generalno, u bilo kojem javnom predstavljanju brenda ili kompanije.\nSvaka knjiga standarda treba da sadrži kratko objašnjenje knjige i način korišćenja, nekoliko reči o samoj kompaniji ili brendu, misiju i viziju, opis ideja i ciljeva. Nakon toga, neki od glavnih elemenata koje bi svaka knjiga trebalo da sadrži jesu izgled i opis logotipa, boje i fontovi koji su dozvoljeni da se koriste u njemu, dozvoljene veličine logotipa, gde i na kojim površinama sme da se koristi, šta je dozvoljeno a šta nije prilikom kombinovanja logotipa i drugih simbola i sl., zatim korporativne boje – primarne i sekundarne, usvojen font, korporativne grafičke elemente.\nNakon definisanja ovih elemenata, možete definisati id kartice, memorandum i koverte, šablone za PowerPoint i Word šablone, watermark za dokumenta, kao i poželjni izgled bilo kog štampanog materijala. Knjiga standarda može da definiše i pravila za marketing (izgled oglasa na različitim kanalima oglašavanja, izgled sajta, banera i sl.), ali i različita dizajnerska rešenja za automobile, ambalažu proizvoda, eksterijer i enterijer, uniforme za zaposlene itd.\n1. Pojam korporativnog identiteta i struktura knjige standarda\ndefinisanje ključnih karakteristika i elemenata prilikom izrade logoa\n3. Korporativne boje i tipografija\nadekvatna primena i kombinovanje boja i tipografije\n4. Vizitkarta i poslovna dokumentacija\n5. Direktna prezentacija kroz korporativni identitet\npromo materijali, sajt, ambalaža i štampani materijali\n6. Korporativni dizajn vozila, uniformi, enterijera i eksterijera


ZVEZDA SE VRATILA SA DIVČIBARA: Slede dva testa | Novosti.RS\nZVEZDA SE VRATILA SA DIVČIBARA: Slede dva testa\n22. 07. 2020. u 20:27\nNAJTEŽI deo priprema za novu sezonu je odrađen.\nFudbaleri Crvene zvezde završili su dvonedeljno planinsko "nabijanje kondicije i snage" na Divčibarama i od večeras se nalaze u sportskom centru FSS u Staroj Pazovi, gde će nastaviti sa radom do početka Superlige, 1. avgusta i meča sa Novim Pazarom na "Marakani".\nDo tada, crveno-beli su planirali da odigraju još dve pripremne utakmice. Prva je u subotu, protiv Napretka u Kruševcu, dok je "generalka" zakazana za 28. jul kada Zvezdi u goste dolazi Borac iz Banjaluke.\nPRIPREMNI MEČEVI ISTAKLI ZVEZDINU BOLJKU: Stanković traži napadača\n21. 07. 2020. u 20:45\nZVEZDA KOMPLETNA NA DIVČIBARAMA: Boaći se poslednji priključio ekipi\n18. 07. 2020. u 11:04\nSve je neobičnio i drugačije zbog uslova koje nameće pandemija virusa korona, proteklih godina u ovo vreme crveno-beli su uveliko igrali evropske dvoboje. Zbog mnogobrojnih pomeranja i kalkulacija u takmičenjima koja nisu završena, u Zvezdi čekaju rasplet i nadaju se da će po realnim očekivanjima kvalifikacije za Ligu šampiona početi od drugog kola (25, 26. avgust). Uslov za to je da Juventus izbaci Lion i Barselona eliminiše Napoli u osmini finala LŠ. U suprotnom, srpski šampion startovaće od prvog kola kvalifikacija (18, 19. avgust). Postoje šanse da Zvezda bude nosilac i u trećem kolu (15. i 16. avgust), dok je plej-of na programu 22. i 23. septembra sa revanšima 29. i 30. septembra. U prva tri kola igra se samo jedan meč, žreb određuje domaćina.\nŽREB ZA LŠ 9. I 10. AVGUSTA\nCRVENA zvezda će prvog rivala na putu ka evropskoj eliti saznati 9. ili 10. avgusta, u zavisnosti da li će preskočiti prvu rundu ili ne. Žreb za prvo kolo kvalifikacija zakazan je za 9, a za drugo za 10. avgust, za treće je 31. avgusta, a plej-of 1. septembra.\nFK Crvena zvezda Crvena zvezda fudbal pripreme fudbalera Zvezde\nSTANKOVIĆ ZADOVOLJAN: Dobro je da su igrači stajali na nogama\nTRENER fudbalera Crvene zvezde Dejan Stanković rekao je da je zadovoljan današnjom proverom protiv IMT-a, uprkos umoru kod igrača.\n16. 07. 2020. u 21:21\nPRVI KONTROLNI MEČ ŠAMPIONA: Zvezda se mučila, pa u nastavku srušila IMT\nU PRVOJ kontrolnoj utakmici koju su fudbaleri Crvene zvezde odigrali u okviru priprema za novu sezonu, ostvarena je pobeda u duelu sa IMT-om (2:0).\n16. 07. 2020. u 20:10\nKRNETA NOVI FUDBALER INĐIJE: Povratak bivšeg fudbalera Zvezde u srpski fudbal\nNEKADAŠNJI fudbaler Crvene zvezde Jovan Krneta, član šampionskog tima iz 2014. godine, vratio se u srpski fudbal i potpisao za Inđiju, saopšteno je na sajtu kluba.\n22. 07. 2020. u 12:11


URUČENA DONACIJA PORODICI TEŠKO OBOLJELOG DŽEVADA SEFEROVIĆA – UCDER\nPrije par mjeseci humanitarna organizacija Bosnia Appeal iz Birminghama je pokrenula apel za pomoć porodici teško oboljelog Dževada Seferovića koja živi u Poriječanima kod Visokog, u jednoj neuslovnoj staroj oronuloj kući, gdje uslovi za život nisu ni blizu života dostojnog čovjeka. Apel je objavljen u velikom broju bh. medija , pored toga volonteri ove organizacije su u Birminghamu medju našim gradjanima pokrenuli akciju pomoći. Tom prilikom za ovu familiju prikupljeno je 300 funti. Donacija im je uručena proteklog vikenda i slobodno mo žemo reći da je onda došla u prave ruke. Bosnia Apeal se zahvaljuje svima koji su su donirali novac za ovu familiju a sa svoje strane jedno veliko HVALA svima koji su uzeli učešće u ovoj akciji uputio je i teško oboljeli Dževada Seferović.\nby urednik2 urednik2 · Published April 3, 2017\nSledeći članak Više od 100 studenata AUBiH na predavanju komandanta NATO-a Giselle Wilz\nPrethodni članak Lokalni integrisani razvoj: Javni poziv za učešće u aktivnostima podizanja zasada trešnje, jagode i lješnjaka


“Na čaju sa britanskim ambasadorom…” – Ambasadorov dnevnik\nKids Festival je jedan veseli i edukativni događaj za djecu koji je britanska ambasada podržavala od samog početka… Ja sam uvijek našao neki način da se tom prilikom družim sa djecom i da se uključim u neku od aktivnosti, i o tome ste mogli pročitati i na ovom blogu, i pogledati fotografije sa ovogodišnjeg Kids festivala.\nBritanski savjet je, pak, britanska vladina organizacija za obrazovanje i razvoj međunarodnih kulturnih odnosa. Britanski savjet je ovdje kako bi prezentirao britanski kvalitet, inovacije i kreativnost. Savjet je takođe jedan od glavnih kanala javne diplomatije Velike Britanije u BiH – jer omogućava kontakte Bosanaca i Hercegovaca sa Britancima.\n20. Juna 2008. u 19:13\nEj cao vidim da ti je blog extra sve je ok ali ne bi skodilo da promjenis malo izgled, evo bas sam surfao i trazio sta ima za blogove i naisao sam na jednu prejaku stranicu potrebno je samo da se logujes http://www.newskins.t35.com probaj pa vidi izaberi sebi\n22. Juna 2008. u 13:53\nŠta ima od onoga projekta “Registracija firme za 5 dana”????


Vlada FBiH: Omogućena isplata jednokratne podrške penzionerima 5. avgusta\nIznos na penziju se isplaćuje u svrhu poboljšanja materijalnog položaja korisnika penzije\nA. Č. 16.07.2021\nTELEFONSKA SJEDNICA Vlada FBiH: Omogućena isplata jednokratne podrške penzionerima 5. avgusta\nPenzioneri će dobiti pomoć\nObezbijeđeno 42 miliona KM\nNovčani iznos koji se isplaćuje prema ovoj uredbi smatra se penzijom, u skladu sa odredbama Zakona o penzijskom i invalidskom osiguranju, te je sastavni dio penzije za juli 2021. godine, a isplatit će se 5. avgusta 2021. godine.\nU obrazloženju Uredbe je navedeno da se na sastanku predstavnika Saveza udruženja penzionera u FBiH, Vlade FBiH i Federalnog zavoda za PIO razgovaralo o iznalaženju rješenja kojim bi se penzionerima osigurao određeni vid pomoći. Obzirom da nisu ispunjeni zakonski uslovi za usklađivanje penzija, Vlada Federacije BiH je, uvažavajući realne finansijske mogućnosti Budžeta FBiH, u želji da pomogne penzionerima u prevazilaženju posljedica izazvanih pandemijom, a prije svega troškova zdravstvene zaštite, ponudila podršku u vidu jednokratne novčane podrške. Uredbe je donesena po Zaključku Vlade od 1. jula 2021. godine, kojim je zaduženo resorno federalno ministarstvo da pripremi prijedlog podzakonskog akta.\nNesmetana isplata jednokratne finansijske podrške\n- Na ovaj način omogućena je i nesmetana isplata jednokratne finansijske podrške uz isplatu julskih penzija 5. augusta ove godine. I na ovaj način Vlada Federacije BiH još jednom dokazuje da je spremna podržati ovu zaslužnu kategoriju stanovništva u skladu s realnim mogućnostima i bez kršenja zakonskih propisa. Podsjećam da smo opredjeljeni da održimo stabilnost i redovnost isplata koje su samo dio pozitivnih rezultata penzione reforme koju je ova Vlada provela - kazao je premijer Novalić.\nOdluka Vlade FBiH: Epidemiološke mjere produžene narednih 14 dana\n15.07.2021 u 12:15\nČavara pozvao Vladu FBiH da imenuje direktora Federalne uprave policije\n13.07.2021 u 16:43\nVlada FBiH Penzioneri Pomoć


Izgradnja termobloka bi dugoročno osigurala egzistenciju RMU Banovići (VIDEO) - Akta.ba\n01.07.2020. 15:16 / Izvor: Fena\nFederalni premijer Fadil Novalić izjavio je danas u Banovićima, nakon posjete tamošnjem rudniku mrkog uglja, da je RMU Banovići jedan od najvažnijih rudnika koji je rantabilan, dok neki drugi imaju problema.\nIstakao je da Vlada treba realizovati nove investicije u rudnik, pronaći nove kupce i ponovo pokrenuti inicijativu za izgradnju termobloka koji bi dugoročno osigurao egzistenciju RMU Banovići.\n"U ovom mandatu Vlade FBiH postoji i značajan program restrukturiranja rudnika, a moguće je da ćemo donijeti i zakon o toj oblasti", rekao je Novalić.\nDodao je da je to druga posjeta rudnicima, nakon zeničkog, u kojim predstavljaju politiku Vlade, sagledavaju mogućnosti rudnika i prenose im stavove EU o rudnicima koji nisu baš pozitivni.\n"Moramo biti svjesni da nijedan grad ne zavisi od rudnika kao Banovići i nećemo povlačiti poteze koji bi ugrozili bar jednog zaposlenog", naveo je Novalić.\nFederalni ministar energije, rudarstva i industrije Nermin Džindić naglasio je da je danas s upravom rudnika dogovoreno kako će zaduženja RMU Banovići iz prethodnog perioda biti sanirana.\n"Razgovarano je i o organizovanju sastanka nove Uprave rudnika s predstavnicima Soda So Sisecam koji imaju velike potrebe za ugljem, jer će zbog remonta u TE Tuzla na tri mjeseca naredne godine ostati bez garantovanog plasmana", naveo je Džindić.\nVršilac dužnosti direktora RMU Banovići Fadil Kudumović kazao je da je taj rudnik prvi put nakon rata pozitivno poslovao u prvoj polovini godine.\nDodao je da problem predstavlja što je prethodna uprava sklopila ugovore za nabavku opreme za rudnik za koje nije osigurala finansiranje, a već za sedam dana dospijeva rok za iplatu avansa.\nPredsjednik Nadzornog odbora RMU Banovići Bego Birparić precizirao je da taj rudnik prelazi iz faze plitkih kopova u dublje kopove, zbog čega je neophodno mijenjati tehnologiju u ovoj i naredne tri godine, uz ukupne investicije od 107 miliona KM od kojih su neke već započete.


Žarković Rakić – država će morati da se zaduži, Ćurčić – mere i za najugroženije\nBiznis Autor:N1 Beograd17. mar. 202022:34\nVesti se menjaju iz dana u dan, do pre dva dana prognoze su bile da će recesija biti kratka, jer nisu ekonomski faktori doveli do ovoga, međutim već danas se priča da će posledice biti mnogo dublje i veće nego one krize koju smo iskusili pre desetak godina, rekla je Žarković Rakić.\nČadež: Bitka za stare, ali i za radna mesta njihove dece i unuka\nPokazalo se, kazao je Danilo Ćurčić, da Srbija je formiranjem dva krizna štaba zaboravila one koji nisu deo privrede i nisu deo zdravstveno ugroženih, a njih je mnogo i to su – socijalno ugroženi.\n„Svaki četvrti stanovnik Srbije je u riziku od siromaštva. To moramo imati u vidu, jasno je da mora da se radi na smanjivanju zdravstvenog rizika, i posledica po ekonomiju i privredu, ali ispali su iz vida oni koji su najranjiviji“, istakao je.\nMoraju se pronaći dodatne mere i za te grupe, najugroženije, dodaje, da oni ne bi bili dodatno marginalizovani kroz ove mere.\nPostoje dve stvari koje idu na ruku Srbiji da ima manje posledice, nego druge zemlje u regionu, ocenila je Žarković Rakić.\nPrva je, kako kaže, da Srbija dočekuje ovu krizu za sređenim javnim finansijama, a druga je da kod nas sektor turizma i ugostiteljstva učestvuje mnogo manje nego kod zemalja u okruženju i broj zaposlenih u ovim delatnostima je manji.\nPetrović je ocenio da što duže traje ova kriza, to će taj efekta prelivanja i na druge biti veći. Za sada se ipak, ističe, treba koncentrisati na ove pogođene industrije gde treba doći do konkretnih mera. Dodaje da naravno treba pomoći i malim i srednjim preduzećima. On je naveo da bi bilo dobro da država preuzme plaćanja dela poreza i doprinosa.\n„Važno je da vlada sa konkretnim merama izađe, za biznise je važno poverenje, jer kad nema poverenja nastaje stampedo i panika, i to završava finansijskom krizom. Konstantno širenje poverenja, donošenje konkretnih mera bez načelnih obećanja – to je jako bitno“, kaže.\n„Što kraće ovo traje to je bolje za sve“, istakao je.\nŽarković Rakić je rekla da Srbija kreće iz dobre pozicije, sa vrlo niskim deficitom, ali da misli da će država morati da se zaduži ponovo. „To svi sada rade. Nije sad period da se razmišlja o deficitu“, ocenila je.\nGovoreći o ljudima koji rade u neformalnom sektoru, Ćurčić je upozorio da je njih veliki broj i da su oni sada u velikom problemu.\n„Veliki je procenat ljudi koji su angažovani u neformalnom sektoru, nemaju ugovore, ništa im ne znači zabrana otpuštanja, država bi morala da nađe način kako da se pozabavi i tim ljudima kojih je ogroman broj“, kazao je.\nMorate uzeti u obzir posledice, kako je dodao, koje strukturni problemi na te ljude „u sredini“ ostavljaju.\nŽarković Rakić je međutim ocenila da je siva ekonomija vec 20 godina vrlo stabilna u Srbiji. „I kada su ovakve situacije morate da postavljate prioritete, zdravstvo, ali i segmenti privrede koji su pogođeni“, rekla je i dodal da nije trenutak kada siva ekonomija treba da se rešava.\nŽarković Rakić i Petrović su se složili da što je epidemija kraća to su izgledi za posledice po privredu bolji, što je duža to su izgledi lošiji.\nPitanje je kako će se velike ekonomije postaviti, to dosta utiče kakav će biti izlazak iz krize, zaključila je Žarković Rakić.\nDanilo Ćurčić rekao je i da zabrana kretanja jeste dozvoljena kada je vanredno stanje u pitanju, ali je dodatni problem na koji način će se ta mera sprovoditi.\nSrbija ima obavezu uz proglašenje vanrednog stanja prema međunarodnim telima da ih obaveste koja su prava ograničena vanrednim stanjem, a prema informacijama koje su dostupne, kako je naveo, to još nije učinjeno.\nDanilo Ćurčićjelena žarković rakićkoronavirusprivredavanredno stanjeZoran Petrović


► DJB: Tragično je što svi u društvu ćute na suspenziju demokratije u Srbiji\nNa konferenciji za novinare u Skupštini Srbije, Radulović je ponovio da je uvođenje vanrednog stanja u Srbiji obavljeno mimo zakona i da je, na taj način, jedan čovek izveo državni udar i preuzeo svu vlast u zemlji, zbog čega je ĐB ponovo zatražio od predsednika Aleksandra Vučića, premijerke Ane Brnabić i predsednice parlamenta Maje Gojković da se hitno izađe iz takve situacije i sistem vrati u okvire Ustava.\n"Od 250 poslanika samo je osam potpisalo zahtev da se Srbija vrati u ustavni okvir, a 242 i dalje ćuti. Ćuti i struka, osim Rodoljuba Šabića koji je odmah rekao da je ovo protivustavan potez, ostatak stuke gromoglasno ćuti. Advokatska komora je smogla snage da kaže isto, ali Ustavni sud ćuti, iako smo i od njega dva puta tražili da se preispita odluka o uvođenju vanrednog stanja", rekao je on.\nOn je ocenio da opozicija ćuti jer iz istraživanja javnog mnjenja shvata da kod građana postoji strah od korona virusa i ne želi da rizikuje popularnost, čime zapravo samo doprinosi panici koju promoviše vlast.\n"Vlast koristi strah kod ljudi da sprovodi ove mere i sakrije fijasko oko izbora, kada je okupljala desetine hiljada ljudi da daju potpise i za SNS, ali i za Socijalističku partiju Srbije, za Šešelja, Šapića, POKS, Čanka, Čomićku i Zavetnike. I sada Vučić ima problem kako da izađe iz ove situacije a da ispadne da je uradio herojsko 'Feketić' delo i spasio desetine hiljada ljudi", rekao je Radulović.\nOn je rekao da je do sada poznato da je virus opasan ali da posledice ima za mali procenat stanovništva, dok 95 odsto ljudi ima blage ili nikakve simptome.\n"Treba ukinuti policijski čas... Potrebno je održavati rastojanje ali ne kućnim pritvorom i zatvaranjem cele države u zatvor. Posledice toga će biti katastrofalne po domaću privredu i celu zemju i biće mnogo gore od posledica virusa", rekao je Radulović.


Drugi dan štrajka na aerodromu u Budimpešti - Klix.ba\nSvijet Drugi dan štrajka na aerodromu u Budimpešti\nDrugi dan štrajka na aerodromu u Budimpešti\n11.12.2008. u 11:51\nZračni saobraćaj je potpuno poremećen u četvrtak, drugi dan uzastopno, na međunarodnom aerodromu Ferihegy u Budimpešti zbog nastavka štrajka uposlenika, javio je glasnogovornik Budimpeštanskog aerodroma.\nSituacija je, međutim, nešto bolja u odnosu na dan ranije, sa 13 otkazanih letova u odnosu na pedesetak u srijedu, precizirao je glasnogovornik, dodavši da treba čekati jer postoje značajna kašnjenja letova.\nOtkazani letovi odnose se na evropske linije, kao i na let za Tel-Aviv.\nSituacija bi se trebala poboljšati s predviđenim ponovnim otvaranjem nekoliko kontrolnih punktova sigurnosti, čiji su uposlenici prestali s radom u srijedu.\nDva glavna sindikata uposlenika aerodroma, uključujući osoblje sigurnosti i ono koje snabdijeva avione kerozinom, Sindikat uposlenika aerodroma i davaoci raznih usluga (RDSZSZ) i Sindikat za zračni saobraćaj (LESZ) pozvali su svoje osoblje u srijedu na "opći i neograničeni" štrajk, nakon spora nastalog zbog kolektivnih ugovora i programa o restruktuiranju koji je započela uprava.\nGlasnogovornik Budimpeštanskog aerodroma ponovio je u četvrtak ponudu uprave da pregovara sa sindikatima pod uvjetom da štrajkači nastave da rade.


Početak/Društvo/Milan Ranđelović podneo ostavku na mesto načelnika KLERP-a!\nMilan Ranđelović podneo je ostavku na funkciju načelnika Kancelarije za lokalni ekonomski razvoj i projekte.\nRanđelović je u izjavi za TV Belle amie naveo da ostavku podnosi kako bi se izbegao eventualni sukob interesa, jer je predložen za vršioca dužnosti direktora PD „Naučno-tehnološki park Niš“ u osnivanju.\nVlada Srbije, Skupština grada Niša i Savet Univerziteta u Nišu, krajem novembra, doneli su odluku o osnivanju Privrednog društva „Naučno-tehnološki park – Niš“ doo, a za vršioca dužnosti direktora predložen je Ranđelović.\n„Dokumentom koji su usvojila sva tri osnivača previđeno je da ja budem vršilac dužnosti direktora PD „Naučno-tehnološki park Niš“ u osnivanju. Budući da se samo potpisivanje Ugovora očekuje naredne godine, i da bismo izbegli bilo kakve mogućnosti eventualnog sukoba interesa, ja sam danas podneo ostavku u Skupštini grada, gradonačelniku i Gradskom veću. To neće poremetiti funkcionisanje Kancelarije u narednom periodu. Budući da je sednica Skupštine grada Niša zakazana za 16. decembar, tada bi trebalo da bude imenovan novi načelnik Kancelarije za ekonomski razvoj i projekte“, rekao je Ranđelović.\nFunkciju rukovodioca Kancelarije za lokalni ekonomski razvoj i projekte, Milan Ranđelović je obavljao skoro 11 godina.\nZa mesto vršioca dužnosti direktora KLERP-a predložen je dosadašnji sekretar Sekretarijata za investicije Dušan Radivojević.\nKLERP Milan Ranđelović Naucno tehnoloski park Nis Skupština grada Niša Univerzitet Niš Vlada Srbije


SVE JE NA TUŽILAŠTVU ZA ORGANIZOVANI KRIMINAL: Nenad Stefanović - Šta su motivi i cilj neovlašćenog prisluškivanja predsednika Republike? | Novosti.RS\n- Kod ovog tužilaštva su ne samo ovlašćenja, već i svi prikupljeni dokazi i činjenice koje su tužiocu dostavljene u izveštaju MUP-a Srbije - ukazao je Stefanović, inače zamenik Višeg javnog tužioca u Beogradu.\n- Skandalozno je da se prisluškuju najviši državni funkcioneri, a pogotovo predsednik države - istakao je on za RTS.\nTužilaštvo za organizovani kriminal je još sredinom decembra prošle godine naložilo MUP-u da prikupi infomacije i obaveštenja o ovom slučaju, a sada se, prema rečima Srefanovića, očekuje odgovor na pitanje šta su bili motivi i konačni cilj neovlašćenog prisluškivanja predsednika Republike.\n- Od toga zavisi i pravna kvalifikacija krivičnog dela i istaga koja bi protiv osumnjičenih mogla da usledi - napomenuo je on.\nSmatra da iz svega što je do sada objavljeno o nezakonitom prisluškivanju i spregi državnih organa i organizovane kriminalne grupe Veljka Belivuka, postoji više opcija kako bi ovaj slučaj trebalo posmatrati.\n- Ukoliko su podaci o kojima su pričali predsednik i na primer premijerka bili vojni, ekonomski ili službeni podaci, a dobijeni su ovakvim nezakonitim prisluškivanjem, saopšteni, predati, učinjeni dostupnima stranoj državi, stranoj organizaciji, onda bi moglo da se radi o krivičnom delu - špijunaza za koje je zaprećena kazna tri do 15 godina zatvora - rekao je Stefanović.\nTakođe, kako je dodao, prikupljanje ovakvih podataka nezakonitim prisluškivanjem, moglo bi da se posmatra iz ugla pripremnih radnji za, na primer, izvrsenje krivicnog dela teško ubistvo nekog državnog funkcionera, imajući u vidu da su kod pripadnika Belivukove grupe pronađene i dve snajperske puške.\n- Za teško ubistvo je zaprećena kazna doživotnog zatvora - napomenuo je predsednik UST, ograđujući se da je sve rečeno na nivou pretpostavki i pravaca u kom bi istraga mogla da bude usmerena.\norganizovani kriminal UST prisluškivanje Velja Nevolja prisluškivanje Aleksandra Vučića Veljko Belivuk tužilac Nenad Stefanović


Beograd će od 15. do 17. oktobra 2018. biti domaćin Trećeg foruma gradonačelnika glavnih gradova država centralne i istočne Evrope i NR Kine (16+1).\nGlavne teme ovogodišnjeg Foruma 16+1 su razvojne mogućnosti, podrška inovacijama i preduzetništvu kroz inicijativu „Jedan pojas jedan put” (SMART CITY) i turizam kao pokretač privrede, saradnje i povezivanja 16+1 zemalјa korišćenjem savremenih informacionih tehnologija u turizmu kao klјuč uspeha (TURIZAM).\nForum gradonačelnika 16+1 je odlična prilika za učvršćivanje ekonomske saradnje, promociju razvojnih potencijala, kao i razmenu iskustava u oblasti kulture, polјoprivrede, turizma, obrazovanja, industrije, energergetike i saobraćaja.\nVlada Narodne Republike Kine inicirala je „16 + 1” u cilјu podsticanja saradnje između NR Kine i šesnaest zemalјa Centralne i Istočne Evrope: Albanije, Bosne i Hercegovine, Bugarske, Hrvatske, Češke Republike, Estonije, Mađarske, Letonije, Litvanije, Crne Gore, Polјske, Rumunije, Srbije, Slovačke, Slovenije i Republike Makedonije.\nPokrenuta u Polјskoj 2012. inicijativa o saradnji „16 +1” nastoji da intenzivira i proširi ekonomsku, političku i kulturnu saradnju između regiona Centralne i Istočne Evrope i NR Kine kroz razmenu iskustava na samitima, konferencijama, poslovnim forumima i drugim događajima posvecćenim privredi, turizamu, obrazovanju, polјoprivredi, energetskim izazovima, saobraćaju i razvoju infrastrukture.\nKao dodatni impuls saradnje sa zemlјama Evropske unije, a i šire, NR Kina je ozbilјno krenula i u pravcu regionalne saradnje za oblast Centralne i Jugoistočne Evrope. Rezultat te saradnje potvrđen je u Varšavi 2012. kada je potpisano „12 mera za unapređenje saradnje između NR Kine i 16 zemalјa Centralne i Istočne Evrope (CIEZ)” i objavlјen paket mera za jačanje saradnje. Među merama je i kreditna linija od 10 milijardi dolara.\nPredložena inicijativa odredila je novi pravac saradnje između država CIEZ i NR Kine, a jednim delom i ukupne odnose između NR Kine i Evropske unije.\nPodsećamo da je Prvi forum gradonačelnika 16 + 1 održan u Sofiji u septembru 2016, dok je Podgorica bila domaćin Drugog foruma 16 + 1, septembra 2017.


NovaEnergija.net » Obama vas poziva da pokrenete startap u SAD! Obama vas poziva da pokrenete startap u SAD! – NovaEnergija.net\nwritten by Jelena Jovičić August 28, 2016\nObamina administracija olakšaće preduzetnicima širom sveta pokretanje startapa u SAD. The Department of Homeland Security (DHS) objavilo je White House’s International Entrepreneur Rule. Program daje privremene vize osnivačima startapa iz drugih zemalja ako njihove kompanije ispunjavaju određene uslove, kao i finansiranje od strane američkih investitora.\nDa bi se kvalifikovali za ono što je Bela kuća nazvala “startap visas“, preduzetnici moraju da poseduju najmanje 15 odsto U.S. startapa, pokažu potencijal za rast kompanije, investicije od kvalifikovanih američkih investitora i “značajnu javnu korist SAD”.\nProgram će omogućiti preduzetnicima koji se uklapaju u te uslove da ostanu u SAD i do dve godine, a nakon toga će moći da se prijave i za dodatne tri godine ako kompanija pokazuje kontinuirani rast i korist za američku javnost, kao što je povećanje kapitalnih investicija, otvaranje novih radnim mesta i povećanje prihoda.\nWhite House Deputy Director of Tech i Innovation Tom Kalil i Dag Rend, Assistant Director for Entrepreneurship at the Office of Science and Tech Policy, navode da je kreiranje ovog programa za međunarodne preduzetnike uvek bio deo predsednikovog programa reformi imigracija. Mnogi lideri industrije tvrde da bi zabrana imigracione politike sprečila SAD da se takmiči sa drugim zemljama i sprečila bi inovacije.\nVeliki tehnološki giganti poput Microsofta i Amazoan u velikoj meri se oslanjanju na sličan ti program uz pomoć kojih dovode radnike iz drugih zemalja u SAD. Ali, ta strategija funkcioniše samo za ljude koji migriraju i rade u već osnovanim kompanijama. Ova najava otvara mogućnost da za međunarodne preduzetnike da svoj biznis pokrenu u SAD.\nObama vas poziva da pokrenete startap u SAD! was last modified: August 28th, 2016 by Jelena Jovičić\nbarak obamabela kućabiznispokretanje biznisapozivSADstartapstrani preduzetnicitop


Politika "mrkve bez štapa" doživjela krah: Može li Satler pokrenuti domaće političare da rade u interesu BiH - Grad Trebinje\n“NISAM VRIJEĐAO SUDIJU” Mladi fudbaler Leotara ogorčen zbog crvenog kartona…\nPUTEŠESTVIJE ČIKA ZOKIJA Uspon na Leotar (Video)\n“BiH zemlja NA SILU” Međusobne blokade zaštitni znak partnera na…\nRobija za sve koji Srpsku i Srbe nazovu genocidnim!\nKo i zašto opstruiše energetsku saradnju u regionu?\nPolitika “mrkve bez štapa” doživjela krah: Može li Satler pokrenuti domaće političare da rade u interesu BiH\n21 Jula 2021 21 Jula 2021\nSavjet ministara EU produžio je na još dvije godine mandat specijalnom predstavniku Evropske Unije u Bosni i Hercegovini Johanu Satleru. Hoćemo li nakon još jednog Satlerovog mandata biti korak bliže Evropskoj uniji?\nNaime, Johan Satler je prvi put imenovan osmog avgusta 2019. godine, sa zadatkom da doprinese postizanju ciljeva kao što je kontinuirani napredak u procesu stabilizacije i pridruživanja. Zadatak mu je osigurati stabilnu, održivu, multietničku i ujedinjenu zemlju, koja sarađuje sa svojim susedima, kao i podržati da Bosna i Hercegovina ide sigurnim koracima ka članstvu u Evropsku uniju.\nBivši ambasador BiH u Briselu i ekonomista Draško Aćimović objašnjava da Satler ima tešku zadaću da pokrene vladajuće političare da naprave korake prema EU, koje oni ne žele. To su vladavina prava, uvođenje reda u javne nabavke, koje su, kaže Aćimović, leglo kriminala, kao i ekologija, o kojoj oni tek ne žele da govore, jer je BIH već dugo tajno skladište svih vrsta otpada, od hemijskog do medicinskog i drugog.\nDraško Aćimović/ FOTO: N1/SCREENSHOT\n– Ambasador pokušava da nađe nekakav balans, ali to za sada ne ide u pravcu kojem bi trebalo, jer vladajući ne cijene ništa što je EU uradila za BIH, ako oni nisu imali od toga ličnu korist. EU je najveći trgovački partner BiH i najveći donator pomoći u svim poljima, od infrastrukturnih projekata, preko zdravstva do obrazovnih i drugih projekata. Definitivno sistem „mrkve bez štapa“, koji je korišćen, ne funkcioniše – kaže Aćimović za Srpskainfo.\nTvrdi da se neće ni u naredne dvije godine napraviti nikakvi pomaci prema EU ako ostane vlast koja se održava na tenzijama i blokadama.\n– Takav sistem vladavine je napravio BiH zvanično najsiromašnijom zemljom u Evropi i drugom najkorumpiranijom. Takav sistem vladavine je potpuno neprihvatljiv za EU i Evropa će ulaskom Hrvatske u Šengen ostaviti BIH još više izolovanu. Ako misija EU u BiH želi da napravi nešto korisno, onda je to stvaranje kontrolne grupe od strane domaćih i stranih pravnika, ekonomista i drugih, koja će pratiti tokove pomoći i sredstava koji ulaze iz Evrope u BiH i nestaju kao u Bermudskom trouglu – jasan je Aćimović.\nTvrdi da misija EU zna još od prošle godine za taj predlog i posljednji je trenutak da se to pokrene.\n– Jer, ostaviti hamburger pred buldoga, kako reče davno jedan austrijski političar, a očekivati da ga neće pojesti, više je nego naivno u zemlji gde su kriminal i korupcija postali stil života – zaključio je Aćimović.\nPredsjedavajući Savjeta ministara Zoran Tegeltija izjavio je nedavno da je BiH spremna da bude dio “mini Šengena” i svakog projekta kojim će biti unaprijeđena ekonomska saradnja zemalja Balkana. On je istakao da će predstavnik BiH, ukoliko bude pozvan, prisustvovati narednom sastanku o “mini Šengenu”.\n– Saglasni smo da saradnja bude unapređena, pogotovo u infrastrukturi, jer ako je ona loša teško je imati kvalitetnu ekonomsku saradnju – rekao je Tegeltija novinarima.\n“NISAM VRIJEĐAO SUDIJU” Mladi fudbaler Leotara ogorčen zbog crvenog kartona u Banjaluci\nadmin 27 Jula 2021 27 Jula 2021\n27 Jula 2021 27 Jula 2021\n“BiH zemlja NA SILU” Međusobne blokade zaštitni znak partnera na vlasti\nadmin 26 Jula 2021\n26 Jula 2021\nPOČELA SEZONA POŽARA Nadležni apeluju na građane (Video)\nadmin 23 Jula 2021 23 Jula 2021\n23 Jula 2021 23 Jula 2021\nSJEĆANJE NA BOBA VUČURA Održan peti koncert “Baka i prijatelji” (Video)\nadmin 22 Jula 2021 22 Jula 2021\n22 Jula 2021 22 Jula 2021\nNaselje bez vode, ali se grade luksuzne vile sa bazenima (Video)\nadmin 20 Jula 2021 20 Jula 2021\n20 Jula 2021 20 Jula 2021


Charu Talwar | Profit\nPočetna > Izdanja > Broj 25 > Poslovna misao\nLjubav u biznisu znači donošenje odluka i brižno ponašanje o ljudima i svetu u kome živimo.\nDakle, zašto je ljubav (ili duhovnost) tako zanemaren koncept u biznisu? Nije oduvek bilo tako.\nKako su ljubav, simpatije\ni duhovnost postali staromodni\nOstavljajući na jednu stranu jasne asocijacije na kancelarijsku romansu i seksualno uznemiravanje (ako vodite sesiju po ovom pitanju, prvo ćete morati da se rešite nervoznih kikotanja i insinuacija), verovatno je da su ljubav i duhovnost postali tabu u korporaciji, jer je poslovanje u 20. veku bilo uveliko uključeno sa perspektivama“leve strane mozga”, na primer: upravljanje učinkom, kritičko rezonovanje, ukupan kvalitet, strateško planiranje, finansijski rezultati, profit itd.\nOvo su neophodni aspekti za dobro poslovanje i menadžment, ali one su fundamentalno nepristrasne.\nTakođe, one imaju tendenciju da budu “muški orjentisane” oblasti. Ne uvek, ali pretenduju, verovatno zato što su muškarci, generalno, više skloni ka razmišljanju i radu uz pomoć leve strane mozga.\nIstorijski muškarci dominiraju poslovnim pejzažem i još uvek, i danas, u izvesnoj meri.\nStoga, nije iznenađujuće da muško orijentisane ideje i prioriteti – posebno nepristrasni faktori leve strane mozga -imaju tendenciju da dominiraju u poslovanju i organizacijama.\nSuprotno ljubavi, saosećajnost i duhovnost se generalno shvataju kao ženske osobine. Muškarci, verovatno manje nego žene, pokazuju zaljubljenost, simpatije, duhovno ponašanje zbog kulturnih i socijalnih očekivanja, naročito ukoliko su pojačane poslovnom tradicijom, koja je već spomenuta.\nPored toga, u nekim slučajevima, uspešni poslovni ljudi duguju mnogo od svog uspeha ličnoj urođenoj nesigurnosti – motivaciji da popuni prazninu, što se može manifestovati kao relativna nezaljubljenost, nepristrasno ponašanje.\nIzgleda da neki uspešni ljudi guše svoju duhovnost i aktivno se opiru ljubavi do te mere, da više ne mogu ni da razgovaraju o tome.\nTamo gde u poslovnom vođstvu postoji ponašanje lišeno emocija, šta god da je njegov uzrok, ovo neizbežno obeležava celu organizaciju kao nepoželjnu i lišenu duhovne svesti.\nAko se ovakva situacija ponavlja u mnogim velikim organizacijama, kao što je bio slučaj u 20. veku, neizbežno je da kompletan biznis, kao celina, bude okarakterisan na isti način -bez ljubavi i brige i, svakako, bez duhovnosti.\nIpak, metode bez ljubavi i pažnje, koje pretenduju da budu dominantne u organizacijama i da se prenose sa jedne na drugu generaciju uzastopno, nisu jedini način da se vodi biznis ili organizacija.\nPojam ljubavi i duhovnosti\nu poslovanju nije nov\nLjubav, saosećajnost, duhovnost i moralni principi (za neke moderna interpretacija prethodnih koncepata), zapravo su obezbedili platformu i uspeh mnogih velikih i poznatih korporacija.\nVraćajući se u 18. i 19. vek, neke velike kompanije su zasnovane na principima ljubavi i duhovnosti.\nNa primer, prvo veliko Cadbury i Rowntree britansko preduzeće je osnovano od strane Quakers i rade na principima sa mnogo više saosećajnosti, nego što mi smatramo normalnim danas.\nVisoke finansije i principi ljubavi često se pojavljuju u istoj rečenici sada, ali mnoge regionalne banke, odavno progutane od strane multi-nacionalnih kompanija su jednom bile Quaker firme, koje su radile po principima brige za druge.\nThe Pease Company, koja je uspešno razvila industriju železnice, takođe je brinula o Quaker kompaniji.\nOvo nije govornica niti biro za zapošljavanje u Quaker pokretu – ni najmanje, jer određena, Quaker - osnovana organizacija, veoma brzo je žrtvovala svoje principe u potrazi za moći.\nJednostavno se desi da neki delovi Quaker poslovne istorije daju dobar primer za uspešno upravljanje korporacijom, u isto vreme, vodeći i upravljajući i donoseći odluke sa ljubavlju, saosećajnošću i velikom brigom za svet.\nTakođe možemo obratiti pažnju na dugogodišnje primere zadruga, zaposlene vlasnike organizacija, zajedničkih i kreditnih sindikata, koji postaju sve uspešniji u moderno vreme.\nMnoge od ovih organizacija otvoreno se zalažu i podržavaju širenje ideala, koji postavljaju ljude i etiku iznad profita i značajno neki počinju sada da pokazuju da više brige o filozofiji može da dovede do konkurentske prednosti i bolje komercijalne performanse.\nViše ćemo reći o tome kako su ove ideje prilagođene savremenom dobu.\nPosebno, proširenje principa izvan svakog verskog udruženja – posebno u oblastima zadruga i zaposlenih vlasnika organizacija – jer kao što je već navedeno, biti voljen i duhovan ne zavisi od toga da li ste religiozni ili od toga da li verujete u bilo kogBoga ili ne.\nLjubav, saosećajnost, duhovnost i moral u poslovanju ne zavise od članova grupe ili sekte.\nSvako može biti voljen, saosećajan, duhovan i moralan; zapravo, većina ljudi jeste – to je samo da velike korporacije imaju tendencije da zahtevaju od ljudi da to ne budu.\nTada kao i sada – u stvari sada još i više – nije potrebno da idete u crkvu ili da budete pripadnik određene religije kako biste voleli druge ljude, da se ponašate moralno i časno i da uzmete u obzir potrebe drugih ljudi dok se bavite (prilično razumno) onim što vam je potrebno.\nOvo uključuje ljubav prema samom sebi i nastojite da budete saosećajna osoba koja voli i prašta, čak iako organizacija u vašoj blizini još uvek nije ugledala svetlo.\nBudite uvereni, uskoro će to učiniti.\nKao što znamo, ideje o upravljanju pretenduju da budu ciklične, a to je slučaj u tački:\nLjubav i duhovnost se vraćaju u poslovanje.\nLjubav u poslovanju postaje ponovo popularan pojam\nPostoji sve veći broj pisaca, gurua, a sada čak i nekoliko poslovnih lidera koji se zalažu za veću ljubav, saosećajnost i duhovnost u korporacijama.\nTu su i različite interpretacije o ljubavi i moralu,\no saosećajnosti i duhovnosti.\nOvo je u redu. To je normalno za bilo koji značajan koncept, da ima nekoliko tumačenja, a to reflektuje različite načine primene koncepata u različitim situacijama.\nNeka tumačenja imaju saosećajan ili duhovni temelj; drugi su prilično ispravno uključeni u okviru šireg pitanja korporativne društvene odgovornosti i moralnog poslovanja.\nDruge ideje se približavaju konceptu iz ugla zaštitne životne sredine ili održivosti ili “fer trgovine”. Izazov za savremene menadžere i lidere da razviju tumačenje ljubavi i duhovnosti koji će imati ulogu za Vaše organizatorko mesto.


eXposure night VOL.1 u Domu omladine\nU okviru serijala nazvanog eXposure clubbing, 20 aprila u Domu omladine sa početkom u 22 časa održaće se party koji će obradovati sve ljubitelje clubbinga i nekomercijalnih pravaca elektronske muzike.\nNeki od najpoznatijih domaćih DJ-eva i producenata zajedno će nastupiti na jednom mjestu, a oni su Mladen Tomić, Aleksandar Glišić, Miroslav Pavlović i Nenad Todić.\nExposure clubbing ima cilj da vrati dobru muziku u naš grad, a žurka koja je pred nama, samo je prva u nizu. U narednom periodu Banjalučane očekuje dobar zvuk, sjajni gosti, plesanje i pozitivne vibracije.\nExposure clubbing je novi koncept promocije urbane zabave, posvećen promociji underground zvuka i izvođača.\nUlaz na žurku je 3 KM.


Frattini: Italija podržava BiH na putu EU i NATO-u\n“Italija je uvijek davala punu podršku BiH na njenom putu približavanja evropskim integracijama i NATO-u“, izjavio je danas u Sarajevu ministar vanjskih poslova Republike Italije Franco Frattini.\nFrattini se susreo sa ministrom vanjskih poslova BiH Svenom Alkalejem sa kojim je, među ostalim, razgovarao o putu BiH ka EU, liberalizaciji viznog režima i predstojećem sastanku visokih zvaničnika EU koji treba da se održi početkom juna u Sarajevu.\nFrattini je kazao da se nada da će Evropska komisija do kraja maja dati pozitivno mišljenje kada je u pitanju ukidanje viznog režima što bi moglo biti ozvaničeno na toj konferenciji u Sarajevu. On je dodao kako smatra da je BiH došla do rezultata da Evropska komisija može dati pozitivan odgovor. „I kad je u pitanju ulazak u NATO, odnosno u Akcioni program za članstvo (MAP) Italija ima pozitivan stav“, dodao je Frattini.\nTokom sastanka ministari vanjskih poslova BiH i Italije, kako je kazao Alkalaj, razmatrano je i stanje u oblasti ekonomije, saradnje i trgovine između dvije zemlje. Posebna pažnja posvećena je i pitanjima regionalne saradnje i saradnje sa susjednim zemljama, kao i učešću BiH i Italije u regionalnim inicijativama gdje Italija ima značajnu ulogu, kao što su Centralno evropska inicijativa i Jadransko-jonska inicijativa. Ministari vanjskih poslova BiH i Italije, Sven Alkalaj i Franco Frattini potpisali su Protokol o saradnji između ministarstava vanjskih poslova BiH i Italije. Frattini će se u okviru posjete BiH sutra sastati sa najvišim političkim dužnosnicima u BiH, održati predavanje studentima i posjetiti kamp EUFOR-a u Butmiru.


U okviru studijskog programa predmeti su razvrstani prema tipu na: akademsko-opšte obrazovne, teorijsko-metodološke, naučno-stručne i stručno-aplikativne predmete.\nOd ukupnog broja ESPB bodova na studijskom programu Fizičko vaspitanje i sport akademsko-opšteobrazovni predmeti se vrednuju sa 43 boda (15,89%), teorijsko-metodoloških 58 bodova (17,16%), naučno-stručni 89 bodova (31,29%) stručno-aplikativni sa 94 bodova (35,65%) i završni rad 3 boda, a izborni predmeti se vrednuju sa 48 bodova (20%).\nIzborni predmeti grupisani su u sedam izbornih blokova i izučavaju se od II - VIII semestra.\nU okviru izbornih blokova studentima se omogućava, između ostalih, izbor jednog od predmeta: Teorija i tehnologija sportske grane, Teorija i tehnologija kondicije, Teorija i tehnologija rekreacije, koji ih osposobljavaju za rad i u ovim područjima sporta.\nStudenti imaju pedagošku praksu u okviru predmeta Teorija i metodika fizičkog vaspitanja i posebno navedenih izbornih predmeta.\nČetvrta godina Predmeti izbornog bloka 6. Predmeti izbornog bloka 7.


Kako ne posedovati ništa, a imati sve? - oradio.rs\nPredavanje Đorđa Krivokapića iz SHARE fondacije na temu organizacije poslovnih sistema u kolaborativnoj ekonomiji, odnosno, "Kako ne posedovati ništa, a imati sve" biće održano u utorak 22. oktobra od 19 časova u Prostoru.\nTreće predavanje SHARE fondacije u Prostoru, bavi se uticajem novog industrijskog preokreta, odnosno četvrte industrijske revolucije na praktičnu svakodnevicu u kojoj ljudi nisu u mogućnosti da razluče kada su u poziciji klijenta, kada pružaju usluge, a kada su oni sami proizvod.\nKolaborativna ekonomija je novi društveno - ekonomski model koji je omogućen tehnološkom revolucijom koja se desila u svetu. Podrazumeva povezanost svih aktera kroz onlajn platforme u okviru kojih se razmena dobara i usluga može sprovoditi pouzdano i transparentno.\nPredavač će biti pravnik Đorđe Krivokapić iz SHARE fondacije, čiji je fokus naučnog interesovanja međusobni uticaj savremenog društva i tehnologije.\nProgram je besplatan i realizovan je u okviru projekta "Pokreni promenu, budi promena" u saradnji sa OPENS 2019 - Omladinska prestonica Evrope Novi Sad.


Čajetina: Uvođenje sistema za automatsko zalivanje radi racionalnije potrošnje vode - Društvo - Dnevni list Danas\nPočetna » Vesti » Društvo » Čajetina: Uvođenje sistema za automatsko zalivanje radi racionalnije potrošnje vode\nČajetina: Uvođenje sistema za automatsko zalivanje radi racionalnije potrošnje vode\nFoto: KJP "Zlatibor"\nSistem za automatsko zalivanje javnih zelenih površina na Zlatiboru, biće postavljen i na novoizgrađenim kružnim tokovima na Zlatiboru, kao i u čajetinskom parku. Razlozi su racionalnija potrošnja vode i manje angažovanje zaposlenih.\nUvođenje automatskog zalivanja javnih zelenih površina, kojim gazduje opština Čajetina a čije održavanje je povereno KJP „Zlatibor“ Čajetina, nastavlja se i ove godine.\nKako navode iz KJP „Zlatibor“, na to ih je navelo pozitivno iskustvo od prošle godine, kada je sistem postavljen na nekoliko lokacija.\n“Radovi se izvode u saradnji sa firmom „Akvaterm“ iz Užica, koja je u parku u Čajetini postavila oko 1.700 metara creva. Sistem radi na vremenski tajmer, tako da će se zalivanje vršiti u ranim jutarnjim satima, podeljeno po zonama”, navode iz tog komunalnog javnog preduzeća.\nFoto: KJP „Zlatibor“\nOni kao prednost sistema za automatsko zalivanje navode racionalnu potrošnju vode, ali i smanjenje angažovanja zaposlenih.\nU protekloj godini lokalno komunalno preduzeće za tu svrhu izdvojilo je oko tri miliona dinara, dok je za ovu planirano ulaganje od oko milion i po dinara, od čega milion dinara za park u Čajetini.\nautomatsko zalivanjesistem za zalivanještednja vodeUžice\nDruštvo • 16.06.2022. 12:51\nU Užicu zabranjeno korišćenje vode za piće iz vodovoda za zalivanje dvorišta, bašta i useva


Upravljanje rizikom putem due diligence projekata – Knjigovodstvena agencija Unija\nUpravljanje rizikom putem due diligence projekataadmin2020-06-18T09:39:06+02:00\nDue diligence je način prikupljanja informacija koje su investitoru potrebne prilikom donošenja strateških odluka i podrazumeva analizu operacija neke kompanije (entiteta) kao i procenu trenutnih i budućih rizika u poslovanju tog entiteta. Investitor mora da zna šta kupuje, i iznad svega koji su rizici povezani sa ovakvom transakcijom.\nCilj due diligence projekta je da spreči potencijalna negativna iznenađenja nakon kupovine/investiranja u određeni entitet.\nDue diligence projekat otkriva pravne, poreske, finansijske, operativne i druge rizike koji mogu nastati u poslovanju entiteta koji je predmet transakcije.\nNajčešće vrste due diligence analize su:\nKomercijalni Due diligence\nOperativni Due diligence\nTehnološki Due diligence\nStručnjaci zaposleni u računovodstvenoj kući UNIJA imaju dugo iskustvo na projektima poreskog, pravnog i finansijskog due diligence-a. Mi pružamo uslugu due diligence analize entiteta koji su predmet transakcije sa sedištem u celoj Adriatic regiji.\nNaš tim stručnjaka se, tokom due diligence analize, primarno fokusira na identifikovanje potencijanih rizika koje kupac/prodavac treba da ima u vidu prilikom kupovine/prodaje nekog entiteta. Analiziraju se trendovi finansijskih pokazatelja u proteklom periodu, postavljeni finansijski planovi i stepen realne održivosti projektovanih planova, kvalitet sredstava i pravilnost iskazanih obaveza u poslovnim knjigama entiteta. Veoma važan aspekt due diligence projekta obuhvata i analiza poreskih rizika koji mogu nastati kao rezultat poslovanja entiteta u proteklom periodu. Svi ugovorni odnosi analiziranog entiteta sa zainteresovanim stranama (kupci, zaposleni, dobavljači, itd.) takodje predstavljaju potencijalni rizik za buduće operacije. Ovi rizici su uzeti u obzir u okviru pravnog due diligence projekta, na način da se bliže definišu potencijalni rizici koji mogu nastati iz postojećih ugovora. Kvalitet tehničke opremljenosti, realna vrednost i rizici koji su povezani sa budućim korišćenjem opreme nekog entiteta analiziraju se putem angažovanja eksternih stručnjaka.


Ana Brnabić ne želi da komentariše izjavu novog državnog sekretara „da žene nisu sposobne da vode državu“\nPodsetimo, Vlada Srbije na čijem je čelu Ana Brnabić, imenovala je Aleksandra Gajovića, urednika „Ilustrovane politike“ za državnog sekretara za informisanje, čime je nakon tri meseca Ministarstvo kulture i informisanja dobilo državnog sekretara za informisanje.\nInače, Gajović je pre samo godinu dana izjavio da žena nikada ne bi trebalo da bude na čelu države.\nOn je u programu televizije Pink, u razgovoru o tome ko će sve podneti kandidaturu za predsedničke izbore u Srbiji 2017. godine rekao “samo da nije žena”.\nOn je tada dodao da je “retko bilo žena koje su bile uspešne u politici”.\nAleksandar Gajović Ana Brnabić\n← Ljiljana Smajlović podnela ostavku u radnoj grupi za izradu nove medijske strategije\nLekić: Svet registrovao medijski mrak u Srbiji →


Milijaš i Ilić: Srbija sigurno ide na Mundijal\nM. D. 7. aprila 2017. 10:29\nNekadašnji srpski fudbalski reprezentativci Nenad Milijaš i Saša Ilić, obojica učesnici Mundijala, uvereni su da će naslednici u dresu sa državnim grbom izboriti plasman na Svetsko prvenstvo u Rusiji.\n„Na pola puta do Rusije smo u odličnoj poziciji, sada nam sledi meč protiv Velsa, na neki način sličan onom protiv Austrije u kvalifikacijama za Južnu Afriku kada sam ja igrao, takođe je termin bio jun, s tim da je ovaj Vels sigurno kvalitetniji“, rekao je Milijaš na promociji prvog „Heineken“ i Sony PS4 turnira u „Pro Evolution Sočeru“.\nIskusni vezista Crvene zvezde koji je igrao 2010. godine u Južnoj Africi smatra da je najvažnije da ekipa ide od utakmice do utakmice.\n„Kvalifikacije su dugačke, mora da se ide korak po korak, ali jako je važno da ekipa ima dobru atmosferu, a potrebno je i malo sreće. Kvalitet je takođe tu, svi preduslovi da se ode u Rusiju i uveren sam da ćemo uspeti“, istakao je Milijaš, koji je za Srbiju odigrao 25 utakmica i postigao četiri gola.\nLegendarni kapiten Partizana Saša Ilić učestvovao je na Mundijalu u Nemačkoj 2006. godine, postigao i pogodak protiv Obale Slonovače, takođe je uveren da će Srbiji biti među 32 najbolje selekcije u Rusiji.\nMilijaš: Rezultat 3:0 je dobar, na Malti bez potcenjivanja\nIlić posle 11. titule: Da prestignemo Zvezdu i idem u penziju\nMilijaš posle 200. utakmice za Zvezdu: Jubilej, pa titula\nMilijaš: Pobedom stavljamo jednu ruku na titulu\n„Na pola smo puta, dobro guramo, imamo odličan tim, koji po kvalitetu zaslužuje mesto na Mundijalu, a ekipa je dobro vođena od strane selektora Muslina“, smatra Ilić.\nPrema njegovim rečima, predstojeći duel protiv Velsa izuzetno je važan.\n„Svaka sledeća je najvažnija, ali ono što je najvažnije jeste da sve zavisi od nas“, uveren je Ilić, koji je za državni tim odigrao 37 utakmica i baš kao i Milijaš postigao četiri gola..\nSrbija na polovini kvalifikacija vodi u D grupi sa 11 bodova koliko ima i drugoplasirana Republika Irska, dok Vels i Austrija imaju po sedam.\nU narednom kolu 11 juna Srbija dočekuje Vels.\nIliću novi ugovor, Trbojeviću šut karta


Nikola optužen za lažiranje u poslovanju, prete mu dokazima: Akcije odmah pale 14 odsto - Biznis Telegraf.rs\n12/09/20 | 13:30\nNikola optužen za lažiranje u poslovanju, prete mu dokazima: Akcije odmah pale 14 odsto\nOglasio se i osnivač kompanije, Trevor Milton, i postavio pitanje: Da li vam ovo izgleda lažno?\nNikola Motors / Foto: Printskrin Youtube/ Electrified\nDeonice kompanije "Nikola Motors" u petak su se srušile za više od 14%, nakon što je kompanija za električna vozila negirala navode o prevarama, iznete u izveštaju kompanije za kratku prodaju "Hindenburg Research".\nNikola je rekao da razmatra pravne mogućnosti, u saradnji sa firmom "Kirkland & Ellis", i da planira da Komisiji za bezbednost i razmenu donese dokumente kako bi osporio izveštaj. Finansijski direktor kompanije, Kim Brejdi, rekao je da će Nikola sledeće nedelje izaći sa odgovorom.\nOptužbe dolaze nekoliko dana nakon što je "General Motors" rekao da preuzima 11% udela u Nikoli i da će svoj električni pikap kamion Badger proizvesti do kraja 2022. godine. GM akcije su porasle 1% do kraja dana juče, na 30,46 USD. Akcije Nikole završile su dan na 32,13 dolara, dovodeći time svoju tržišnu kapitalizaciju na 11,6 milijardi dolara, nakon pada od 14,5%. Cena akcije je i dalje ove godine porasla više od 210%.\n"Hindenburg Research" je optužio Nikolinog osnivača, Trevora Miltona, da je davao lažne izjave o tehnologiji kompanije kako bi se razvijao i udruživao sa vrhunskim proizvođačima automobila.\nKompanija koja se spori s Nikolom navodi da ima dokaze, uključujući snimke telefonskih poziva i tekstualne poruke koje sadrže lažne izjave, kao i da je inovativni proizvođač e-vozila inscenirao video snimak na kojem se vidi kamion koji je funkcionalan.\nOglasio se i Milton na Tviteru, sa pitanjem: Da li ovo izgleda lažno?


Ponude za saradnju | Euroinfo CG\nKompanija iz Rusije specijalizovana za oblast proizvodnje i prodaje mašina i automatskih linija za obradu čeličnih profila, zainteresovano je za saradnju sa partnerima na osnovu komercijalnih i ugovora o distribuciji. Kompanija nudi opremu za sve vrste prelivenih čeličnih profila (profilisane folije, metalne ploče, lake čelične strukture tankih zidova, fasadni sistemi, obloge).\nMlada turska kompanija specijalizovana industrijskih kuhinja, perionica i mašina/opreme za hladnjače, namijenjenih za prodaju hotelima i uslužnom sektoru, zainteresovana je za saradnju sa agentima i distributerima. Industrijske kuhinje od nerđajućeg čelika sadrže radne stolove sa ugaonim elementima, zasebnom pećnicom, pokretnim elementima, djelovima za skladištenje, rashladnom opremom i aspiratorom.\nKompanija iz Bosne, koja se bavi web dizajnom, programiranjem, izradom web stranica, android ili iphone aplikacija i proizvodnjom mašina za proizvodnju parfema za auta i drugih sličnih proizvoda.\nKompanija je zainteresovana za partnerstvo putem ugovora o komercijalnoj saradnji.\nKompanija iz Litvanije, sa više od 15 godina iskustva u proizvodnji kupatilskih radijatora od nerđajućeg čelika, otvoren je za saradnju na novim tržištima i zainteresovana je za saradnju sa agentima iIi distributerima. Asortiman proizvoda kompanije se sastoji od već po mjeri izrađenih radijatora od nerđajućeg čelika, spirala, električnih radijatora.\nMala slovenačka kompanija koja se bavi prodajom ženskih, muških i dječijih japanki i kupaćih kostima dobro poznatog italijanskog brenda proizvedenih od 100% reciklirane gume je zainteresovan za distribuciju proizvoda na tržištu Balkana.\nKompanija iz Rusije, specijalizovana za kreiranje nestandardnih snimanja, organizaciju direktnih prenosa, video prenosa konferencija, organizacija muzičkih festivala i koncerata, je zainteresovana za saradnju na osnovu podgovaranja.\nKompanija iz Turske, osnovana 1972. godine u Ankari, specijalizovana za proizvodnju građevinskih, industrijskih, epoksidnih, poliuretanskih boja i podnih obloga za sportske terene i efektno krečenje je u potrazi za partnerima za distribuciju i / ili prodaju proizvoda u Evropi.\nKompanija iz Francuske specijalizovana za privremene i namjenske konstrukcije od aluminijuma i PVC-a za različite namijene: događaji, industrijska skladišta, sportske terene, itd. Kompanija je zainteresovana za širenje tržišta i traži zainteresovane agente i distributere.\nMađarska kompanija proizvođač ekskluzivnih proizvoda kao dodatak ishrani na bazi voća sa prirodnim sastojcima od gela. Ovaj proizvod može biti idealan kao dodatak bilo kojoj zdravoj ishrani, uključujući, ali ne ograničavajući se na vegetarijanske i druge specijalne dijete. Zainteresovani su za širenje tržišta i distribuciju proizvoda.\nTurska kompanija, sa iskustvom u radu od 35 godina, specijalizovana za proizvodnju mašina za mlijeko i mliječne proizvode, zainteresovana je za širenje tržišta i nudi saradnju distributerima.\nPoljska kompanija, osnovana 1999. godine, specijalizovana za proizvodnju opreme za igrališta, obrazovne institucije, teretane, javne terene i proizvodnju namještaja nudi saradnju agentima i distributerima, školama i vrtićima. Proizvodi kompanije su izrađeni od kvalitetnih materijala i sertifikovani, kao ekološki prihvatljivi.\nKompanija iz Španije sa iskustvom od 30 godina, specijalizovana za proizvodnju okvira za naočare i sunčanih naočara, je zainteresovana za distribuciju proizvoda i širenje tržišta. Kompanija je prepoznata kao vodeća kompanija na španskom tržištu fokusirana na dizajn, proizvodnju i prodaju navedenih proizvoda.\nKompanija iz Rumunije specijalizovana za proizvodnju baterija za automobilsku i ostalu industriju. Baterije imaju namjenu u automobilskoj industriji, sektoru telekomunikacione i sektoru energetske efikasnosti. Kompanija je zainteresovana za saradnju sa agentima i distributerima.\nLaboratorija iz Španije sa više od 20 godina iskustva u proizvodnji i distribuciji prehrambenih dodataka i prirodnih vitamina, koristeći metode i tehnologije nutraceutike. Kompanija je zainteresovana za saradnju sa distributerima sa iskustvom u oblasti medicinskih prehrambenih proizvoda i suplemenata.\nKompanija iz Srbije specijalizovana za proizvodnju pamučnih pelena i drugih ekoloških proizvoda za bebe i porodicu. U Srbiji je izrađeno i proizvedeno više od 30 proizvoda sa sertifikovanim materijalima. Kompanija je zainteresovana za saradnju sa partnerima na osnovu ugovora o distribuciji, u cilju rasta i pronalaženja novih kupaca.\nKompanija iz Bosne specijalizovana u oblasti konstaltinga nudi usluge virtulenog savjetovanja iz oblasti menadžmenta, putem posebnog sistema/platforme. Kompanija djeluje kao centralno središte za inovativna MSP, predstavljajući potpuno novi koncept za mala i srednja preduzeća u IT industriji i sličnim sektorima. Njihova glavna delatnost je poslovno savjetovanje i razvoj poslovanja. Kompanija nudi 17 različitih priručnika za upravljanje, finansije, marketing i upravljanje ljudskim resursima sa standardizacijom tih procesa u malim i srednjim preduzećima. Kompanija je zainteresovana za saradnju sa kompanijama u Hrvatskoj, Srbiji i Crnoj Gori i nudi saradnju na osnovu ugovora o distribuciji.\nKompanija iz Turske - Antalya specijalizovana za proizvodnju proizvoda i sistema koji se koriste za popravku, zaštitu i razvoj - betona, čelika i drvnih konstrukcija u građevini, zainteresovana je za saradnju sa mogućim trgovinskim posrednicima i nudi ugovore o franšizingu.\nKompanija iz Hrvatske, specijalizovana za pružanje usluga podugovaranja i prodaje - call centar (odlazna i povratna komunikacija) nudi svoje usluge u pronalaženju i organizaciji sastanaka sa potencijalnim kupcima na njemačkom i engleskom govornom području, i nudi saradnju na osnovu ugovora o saradnji.\nKompanija iz Rusije specijalizovana za proizvodnju mašina i alata, nudi opremu za termičko sjčenje metalnih, automatizovanih peskarskih jedinica, peći za staklo, opremu za ventilaciju. Kompanija je zaintresovana za saradnju i nudi saradnju na osnovu ugovora o distribuciji.\nKompanija iz Rusije specijalizovana za proizvodnju plastičnih proizvoda (proizvodi za namijenu u hidrauličkom inžinjeringu, potrošačka roba za široke namjene), zainteresovana je za saradnju u okviru ugovora o proizvodnji i ugovora o distribuciji.\nKompanija iz Francuske koja projektuje i proizvodi kotlove na biomasu je zainteresovana za saradnju sa uvoznicima, distributerima veletrgovinama, kako bi distribuirala svoje proizvoda. Kotlovi sadrže širok spektar proizvoda, uključujući i različita goriva, koja omogućavaju prilagođavanje kotlova potrebama potrošača. Proizvodi mogu obezbijediti zagrijavanje stambenog prostora, kao i proizvodnju tople sanitarne vode. Kompanija zainteresovanim partnerima nudi saradnju na osnovu ugovora o distribuciji.\nKompanija iz Rumunije koja se bavi sistemom akreditacije i sertifikacije, nudi saradnju potencijalnim partnerima zainteresovanim za dobijanje međunarodno priznatog sistema akreditacije. Kompanija nudi usluge podugovaranja kroz prenos sopstvenog znanja i iskustva u izradi i verifikaciji dokumentacije potrebne za sertifikaciju.\nKompanija iz Rumunije specijalizovana za proizvodnju organskog đubriva zasnovanoj na tehnologiji vermikompostiranja je zainteresovana za širenje tržišta i nudi saradnju na osnovu ugovora o distribuciji.Proizvod je već testiran i daje rezultate na raznim poljima i zemljištima. Proizvod je namijenjen malim i srednjim preduzećima/poljoprivrednicima, koji se bave organskom i/ili industrijskom poljoprivredom: hortikulturom, proizvodnjom vina, ljekovitog bilja, itd.\nKompanija iz Rusije, specijalizovana za proizvodnju i prodaju rezane građe, koksa, šećera, žitarica i cvijeća zainteresovana je za saradnju sa kompanijama i nudi saradnju na osnovu ugovora o distribuciji ili ugovora o komercijalizaciji.\nKompanija iz Britanije specijalizovana za proizvodnju proizvoda za dojenje, uključujući kreme za njegu kože, terapijskih toplih i hladnih tretmana za njegu, jednokratnih tufera za negu, ručnih i električnih pumpi za dojenje, torbi za skladištenje mlijeka, bočica i pratećeg pribora, je zainteresovana za saradnju sa apotekama, specijalizovanim maloprodajnim objektima, zdravstvenim ustanovama, trgovačkim agencijama, i agentima za distribuciju navedenih proizvoda.\nKompanija iz Rusije specijalizovana u maloprodaji i veleprodaji inženjerske opreme, zainteresovana je za saradnju sa kompanijama koje se bave proizvodnjom hidrauličnih mehanizma za ispravljanje čeličnih konstrukcija. Kompanija je zainteresovana za uspostavljanje saradnje na osnovu ugovora o komercijalnoj saradnji.\nOstale ponude za saradnju


Sudija iz "JOVANJICE" izabran za Visoki savet sudstva – Otvoreno\nPočetnaVestiSudija iz "JOVANJICE" izabran za Visoki savet sudstva\npetak, 11. decembra 2020 : 20:27\nSudija iz “JOVANJICE” izabran za Visoki savet sudstva\nSudija Trećeg osnovnog suda Žak Pavlović, koji je izabran za jednog od članova Vrhovnog saveta sudstva (VSS) javnosti je poznat iz spora koji je Andrej Vučić, brat predsednika Srbije Aleksandra Vučića, poveo protiv potpredsednika Narodne stranke, Miroslava Aleksića, koji ga je u javnosti direktno povezao sa Predragom Koluvijom, vlasnikom poljoprivrednog gazdinstva “Jovanjica”, na kom je pronađena rekordna količina marihuane. Ovo suđenje od samog početka izaziva veliku pažnju javnosti, a činjenica da je baš sudija Pavlović dobio mesto u VSS, dodatno je zanimljiva zbog “prognoze” predsednika Pravnog saveta Narodne stranke, advokata Vladimira Gajića, koji je još početkom godine izjavio ” da će u narednom periodu biti zanimljivo pratiti brzinu napredovanja sudije Pavlovića”.\nNaime, Gajić je otvoreno prozvao sudiju Pavlovića da je stao na stranu Andreja Vučića zbog malo neuobičajenog postupanja u ovom postupku. U pitanju je bila naredba Narodnoj stranci da dostavi Aleksiću Vučićevu tužbu, što su oni odbili uz obrazloženje da je dostava tužbe, po zakonu, obaveza suda, a ne stranke čiji je tuženi član.\nVladimir Gajić, Foto:Nemanja Jovanović\n“Sudija Trećeg osnovnog suda Žak Pavlović naredio je Narodnoj stranci pod pretnjom kaznom da Aleksiću dostavi tužbu. Generalni sekretar Narodne stranke Stefan Jovanović odgovorio je sudiji da stranka nema nameru da pomaže Andreju Vučiću i izvršava naređenja suprotna Zakonu o parničnom postupku. Aleksić nije zaposlen u Narodnoj stranci, niti je njen pravni zastupnik i sud bi trebalo da mu dokumente šalje na njegovu adresu u Trsteniku ili u Skupštinu Srbije“, rekao je Gajić početkom marta, u trenutku dok je Aleksić još uvek bio narodni poslanik.\nNakon što je stranka odbila da primi tužbu, sudija Pavlović je uputio još jedan zahtev Narodnoj stranci, uz obrazloženje da je tuženi Aleksić potpredsednik te stranke, a ne fizičko lice.\nMiroslav Aleksić Foto:Aleksandar Barda/FoNet\n“To je posebno problematično, jer sudija misli da je Aleksiću kada je postao potpredsednik stranke prestalo svojstvo fizičkog lica. U drugom postupku koji Vučić, takođe, vodi protiv Aleksića, nije bilo ovakvih problema jer je tužba uredno dostavljena. Sudija Pavlović je sve preduzeo samoinicijativno da bi napredovao, niko ga nije terao da se ponaša bahato i nezakonito. Biće zanimljivo pratiti kojom brzinom će sudija napredovati, jer su napredovale sudije koje su sudile u predmetima u kojima je učestvovala Narodna stranka“, rekao je Gajić.“, naveo je tada Gajić.\nInače, u pravosudnim krugovima, sudija Pavlović važi za nekoga ko nije otvoreno naklonjen bilo kojoj političkoj opciji, ali je opet simptomatično to što je uoči izbora za članove Visokog saveta sudstva, prorežimsko Udruženje sudija i tužilaca lobiralo da se glasa za Pavlovića, kao i za potpredsednicu tog udruženja Ivanu Josifovski, koja nije uspela da se ustoliči u VSS.


Učesnici skupa u organizaciji grupe Za slobodu medija\nStruka je potpuno isključena iz donošenja pravnih akata koji se tiču raznih oblasti uređenja društva u Srbiji, zato što izvršna vlast zna da joj neće odgovarati mišljenje stručnih ljudi iz tih oblasti, rečeno je na skupu "Struka namerno zapostavljena u donošenju ustava i zakona", koji je organizovala Grupa za slobodu medija.\nSudija Apelacionog suda i predsednica Društva sudija Srbije Dragana Boljević je rekla da se oko radnog teksta amandmana na Ustav Srbije, koji se tiču pravosuđa i koje je pripremilo Ministarstvo pravde, gotovo celokupna struka ujedinila i zatražila da amandmanu budu povučeni i ponovo pisani.\nPo pitanju predloženih promena, pravnici su jedinstveni - pripremljeni amandmani pogubni su ne samo po pravosuđe, već i po čitavo društvo.\n"Ova vlast od 2012. naovamo zadržala je i nadogradila sistem funkcionisanja koji je prethodna vlast imala. Prethodna demokratska vlast je krenula u to da simulira demokratske procese u pravosuđu, a da se ustvari ponaša autoritarno", podsetila je Boljević.\nCilj ovakvih ustavnih amandmana je da se potpuno uruši poverenje građana u pravosuđe, ocenio je tužilac Radovan Lazić. On jenaveo da izvršna vlast smatra da će usvajanjem tih izmena ustava "štiklirati" obavezu iz akcionog plana za poglavlje 23, ali problem je što se to čini na pogrešan način i što će se time pojačati uticaj izvršne vlasti na pravosuđe, umesto da bude obratno.\nOn je ukazao da se ne zna ni ko je pisao te ustavne amandmane, ako nisu profesori, advokati, sudije, tužioci. Rečeno je - službenici Ministarstva u okviru svoje plate, a to je nakaradan tekst u svakom smislu i ne ispunjava uslove nekog pravilnika, a ne Ustava, naglasio je Lazić.\nNovinarka Tamara Skroza ukazala je da je situacija u novinarstvu mnogo lošija od ove u pravosuđu, jer je tamo struka ujedinjena, dok u medijima to nije slučaj. Mi smo u toj priči o nefer uslovima ušli kao totalno ruinirana profesija, pravosuđe i školstvo se drže zajedno, ali novinari i mediji se godinama bore sa snažnim ekonomskim i političkim pritiscima, rekla je Skroza.\n"Mediji koji kritički izveštava o vlasti osuđen je da nema oglašivače. Ako ste kritički orijentisani prema vlasti, retko će vam predstavnici vlasti davati bilo kakve informacije, nedajbože insajderske informacije", rekla je Skroza i ocenila da tokom 20 godina rada u novinarstvu nije doživela da novinari ne mogu da dođu ni do koga sa strane vlasti.\nOna je oštro kritikovala nezavisno regulatorno telo REM kao "leglo korupcije, državnog pritiska, crna jama medijske situacije i najveće zlo medijske scene", dodajući da je svih devet članova izabrano pod političkim pritiskom.\nNovinarka Danica Vučenić rekla je da su mediji u Srbiji devastirani i da zbog toga ne mogu da budu u službi građana. "Pravosuđe se u jedinilo, a u našoj struci situacija je drastično drugačija, mi se elementarno ne slažemo, ne zastupamo građane i time zaštitnici građana u odnosu na vlast više ne postoje", rekla je ona.\nVlast, ocenila je, direktno i bez posrednika komunicira sa narodom. Vlast novinarsku profesiju, nakon devastacije političke opozicije, tretira kao opoziciju. "Pošto je opozicija u raulu, sako glas koji dolazi sa strane tretira se kao opozicija", rekla je Vučenić.


Svi studijski programi osnovnih akademskih studija na Univerzitetu Singidunum su akreditovani od strane Komisije za akreditaciju i proveru kvalilteta, usklađeni su sa principima Bolonjske deklaracije i omogućavaju primenu evropskog sistema prenosa bodova (ECTS). Nastavni planovi definisani su po ugledu na poznate evropske fakultete i visoke škole, pri čemu su korišćena i sva dosadašnja iskustva u našoj zemlji. Studijski programi odgovaraju potrebama poslovnog okruženja, a studenti na trećoj i četvrtoj godini studija obavljaju praksu u nekoj od preko 200 kompanija sa kojima Univerzitet ostvaruje saradnju. Nastava se obavlja u malim grupama, po principu mentorskog sistema, sa posebnim akcentom na analizi slučaja i povezivanju teorijske nastave sa praksom. Ovakav koncept studijskih programa obezbeđuje studentima različita znanja i veštine savremenog poslovanja i otvara veće mogućnosti pri zapošljavanju.\nUhvatite korak sa vremenom i izaberite pravu budućnost.